ΤΡΑΠΕΖΑ ΘΕΜΑΤΩΝ 1ο και 7ο ΚΕΦΑΛΑΙΟ

37040 **ΘΕΜΑ 4ο**

Μία υποθετική οικονομία το έτος 2022, παράγει δύο αγαθά Χ και Ψ απασχολώντας όλους τους παραγωγικούς συντελεστές που έχει στη διάθεσή της και µε δεδοµένη τεχνολογία παράγει έναν μέγιστο συνδιασμό Μ(Χ=100, Ψ=900). Το Κόστος Ευκαιρίας του αγαθού Χ σε όρους του αγαθού Ψ είναι σταθερό σε όλους τους συνδυασμούς και ίσο με 2. Ζητείται:

**Δ1.** Να υπολογίσετε την μέγιστη ποσότητα του αγαθού Χ, όταν η οικονομία παράγει 560 μονάδες από το αγαθό Ψ.

**Δ2.** Να υπολογίσετε τις μέγιστες ποσότητες του αγαθού Χ και του αγαθού Ψ που μπορούν να παραχθούν.

**Δ3.** Έστω ότι η υποθετική οικονομία παράγει το μέγιστο συνδιασμό Λ(Χ = 250, Ψ = 600). Αν η τιμή για κάθε μονάδα του αγαθού Χ είναι 40€ και για κάθε μονάδα του αγαθού Ψ είναι 50€, να υπολογίσετε το Ακαθάριστο Εγχώριο Προϊόν σε τρέχουσες τιμές της παραπάνω οικονομίας για το 2022.

**ΤΡΑΠΕΖΑ ΘΕΜΑΤΩΝ 7ο ΚΕΦΑΛΑΙΟ**

**26732 ΘΕΜΑ 4ο**

∆ίνεται ο παρακάτω πίνακας μίας υποθετικής οικονομίας, η οποία παράγει ένα μόνο αγαθό.

|  |  |  |  |  |  |
| --- | --- | --- | --- | --- | --- |
| ΕΤΟΣ | ΤΙΜΗ  (σε €) | ΠΟΣΟΤΗΤΑ  (σε  μονάδες) | Α.Ε.Π.  σε τρέχουσες τιμές  (σε €) | Δ.Τ.  (%) | Α.Ε.Π.  σε σταθερές τιμές  (σε €) |
| 2015 | ; | 800 | ; | 110 | 8.000 |
| 2016 | 10 | 600 | ; | 100 | ; |

**α)** Αφού μεταφέρετε τον πίνακα στο τετράδιό σας, να συμπληρώσετε τα τέσσερα (4) κενά του, κάνοντας τους σχετικούς υπολογισμούς.

**β)** Να υπολογίσετε το κατά κεφαλήν πραγματικό Α.Ε.Π. για το έτος 2016, αν ο πληθυσμός της εν λόγω οικονομίας το 2016 ανέρχεται σε 2.000 άτομα.

**γ)** Να υπολογίσετε την πραγματική μεταβολή του Α.Ε.Π. (μον. 2) και την ονομαστική ποσοστιαία μεταβολή του Α.Ε.Π. μεταξύ των ετών 2015 και 2016, σε σταθερές τιμές του 2016 (μον. 3).

26336

**ΘΕΜΑ 4Ο**

Μια υποθετική οικονομία παράγει το έτος 2021 δύο αγαθά, τα οποία διέρχονται από πέντε (5) στάδια παραγωγής σύμφωνα με τον παρακάτω πίνακα:

|  |  |  |  |  |
| --- | --- | --- | --- | --- |
|  | ΑΓΑΘΟ Σ | | ΑΓΑΘΟ Τ | |
| ΣΤΑΔΙΟ | ΑΞΙΑ  ΠΩΛΗΣΗΣ  (Α.Π.)  (σε €) | ΠΡΟΣΤΙΘΕΜΕΝΗ ΑΞΙΑ  (Π.Α.)  (σε €) | ΑΞΙΑ ΠΩΛΗΣΗΣ  (Α.Π.)  (σε €) | ΠΡΟΣΤΙΘΕΜΕΝΗ ΑΞΙΑ  (Π.Α.)  (σε €) |
| 1Ο | 32.000 | ; | ; | 48.000 |
| 2Ο | ; | 8.000 | ; | 12.000 |
| 3Ο | 52.000 | ; | ; | 25.000 |
| 4Ο | ; | 18.000 | 105.000 | ; |
| 5Ο | ; | 70.000 | 150.000 | ; |
| ΣΥΝΟΛΟ |  | ; |  | ; |

**Δ1.** Αφού μεταφέρετε τον πίνακα στο τετράδιό σας, να συμπληρώσετε τα δώδεκα (12) κενά του, κάνοντας τους σχετικούς υπολογισμούς. **(Μονάδες 12)**

**Δ2.** Να υπολογίσετε το Ακαθάριστο Εγχώριο Προϊόν (ΑΕΠ) σε τρέχουσες τιμές της υποθετικής οικονομίας (μον.5) και να αιτιολογήσετε την απάντησή σας (μον.3).

**(Μονάδες 8)**

**Δ3.** Αν ο δείκτης τιμών το έτος 2021 ήταν 145, να υπολογίσετε το πραγματικό Α.Ε.Π. της παραπάνω υποθετικής οικονομίας για το έτος 2021.

(**Μονάδες 5)**